เซี่ยงไฮ้คอมโพสิตปิดพุ่ง 1.58%
เซี่ยงไฮ้คอมโพสิตปิดพุ่ง 1.58% 
15 มิ.ย. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ดีดตัวขึ้น โดยดัชนีเซี่ยงไฮ้คอมโพสิตพุ่ง 45.02 จุด หรือ 1.58% ปิดที่ 2,887.21 จุด เนื่องจากมีกระแสคาดการณ์ที่ว่า กองทุนของรัฐบาลจีนอาจจะเข้ามาสนับสนุนการดำเนินการในตลาด ภายหลังจากที่ MSCI Inc. เลื่อการนำหุ้นจีนเข้ารวมในการคำนวณดัชนี MSCI Emerging Markets Index
MSCI ซึ่งเป็นผู้จัดทำดัชนีตลาดหุ้นทั่วโลก ประกาศเลื่อนการนำหุ้นจีนจากตลาดหุ้นเซี่ยงไฮ้และตลาดหุ้นเสิ่นเจิ้น ซึ่งเป็นตลาดจดทะเบียนหุ้น A-share เข้ารวมในการคำนวณดัชนี MSCI Emerging Markets Index
MSCI เปิดเผยในรายงาน “2016 Market Classification Review” ว่า “ในช่วงหลายเดือนที่ผ่านมานั้น ทางการจีนพยายามปรับปรุงการเข้าถึงหุ้น A-share สำหรับนักลงทุนทั่วโลก แต่นักลงทุนในตลาดโลกต้องการให้จีนยกระดับการเข้าถึงตลาดหุ้น A-share ให้ดีขึ้นอย่างต่อเนื่อง ก่อนที่จะตัดสินใจนำหุ้นจีนเข้ารวมใน MSCI Emerging Markets Index ต่อไป”